**Дом здравља ''Др Ђорђе Лазић'' Сомбор**

**Мирна бр. 3, Сомбор**

**Брoj: 961/2025**

 На основу одлуке в.д. директора Дома здравља „Др Ђорђе Лазић“ Сомбор, број 659/2025 од 13.06.2025. године, а у складу са члановима 8, 9 и 10 Колективног уговора Дома здравља „Др Ђорђе Лазић“ Сомбор 543/2024-14 од 05.04.2024. године, расписује се

**ОГЛАС**

**за пријем у радни однос**

 Оглашава се Оглас за пријем у радни однос за следећа радна места:

**I** **МЕДИЦИНСКА СЕСТРА-ТЕХНИЧАР У АМБУЛАНТИ –** уСлужби опште медицине са центром за превентивне услуге, Одељење опште медицине града, у Дому здравља „Др Ђорђе Лазић“ Сомбор, **са пуним радним временом**, на одређено време, до 28.02.2026. године.

**1**.**Aмбуланта Кнеза Милоша-**два (2) извршиоца

**2. Aмбуланта Батинска**-један (1) извршилац

**Опис посла:**Врши стручну помоћ при пружању услуга здравствене заштите, интервенцијама које се раде, као и прегледа. Даје инјекције и прописану терапију пацијентима, врши превијање уз надзор доктора медицине. Узима биолошки материјал за лабораторијске анализе, учествује у спровођењу мера реанимације. Одржава инструментариј у исправном стању и у стању употребљивости. Стара се о попуни материјала потребног за нормално обављање послова. Прима болесника, врши отварање и сређивање здравствених картона, контролише здравствене књижице, доставља хранаринске дознаке, попуњава упуте, рецепте, наплаћује услуге од оних који немају књижицу, наплаћује партиципацију. Уредно води листу боловања пацијената по докторима медицине, протокол болесника као и сву другу потребну и законом обавезну документацију. За свој рад непосредно одговара одговорној сестри здравствене станице, шефу здравствене станице, главној сестри службе, начелнику одељења и главној сестри Дома здравља, поштујући хијерархију. Ради и све сродне пословеи из домена свога рада, по налогу непосредног руководиоца.

 **УСЛОВИ:**

 - Средња медицинска школа – општи смер или педијатријски смер

 - Стручни испит

- Лиценца

- Најмање шест месеци радног искуства у звању медицинске сестре/техничара или педијатријске сестре техничарa

..............................................................................................................................................................................................

 **II** **МЕДИЦИНСКА СЕСТРА-ТЕХНИЧАР У АМБУЛАНТИ –** уСлужби опште медицине са центром за превентивне услуге, Одељење опште медицине насељених места у Дому здравља „Др Ђорђе Лазић“ Сомбор, **са пуним радним временом**, на одређено време, до 28.02.2026. године.

1. **Амбуланта Бачки Моноштор** – један (1) извршилац
2. **Амбуланта Чонопља** - један (1) извршилац

**Опис посла:**Врши стручну помоћ при пружању услуга здравствене заштите, интервенцијама које се раде, као и прегледа. Даје инјекције и прописану терапију пацијентима, врши превијање уз надзор доктора медицине. Узима биолошки материјал за лабораторијске анализе, учествује у спровођењу мера реанимације. Одржава инструментариј у исправном стању и у стању употребљивости. Стара се о попуни материјала потребног за нормално обављање послова. Прима болесника, врши отварање и сређивање здравствених картона, контролише здравствене књижице, испотавља хранаринске дознаке, попуњава упуте, рецепте, наплаћује услуге од оних који немају књижицу, наплаћује партиципацију. Уредно води листу боловања пацијената по докторима медицине, протокол болесника као и сву другу потребну и законом обавезну документацију. По потреби даје терапију, врши превијање и остале медицинске поступке, у стану болесника. За свој рад непосредно одговара одговорној сестри здравствене станице, шефу здравствене станице, главној сестри службе, начелнику одељења и главној сестри Дома здравља, поштујући хијерархију. Ради и све сродне послове из домена свога рада, по налогу непосредног руководиоца.

**УСЛОВИ:**

 - Средња медицинска школа – општи смер или педијатријски смер

-Стручни испит

- Лиценца

- Најмање шест месеци радног искуства у звању медицинске сестре/техничара или педијатријске сестре техничарa

**II ДОКТОР МЕДИЦИНЕ ИЗАБРАНИ ЛЕКАР –** у Служби опште медицине са центром за превентивне услуге, **Одељење опште медицине насељених места са центром за превентивне услуге** у Дому здравља „Др Ђорђе Лазић“ Сомбор, **са пуним радним временом**, на **одређено време**, на период од две (2) године.

1. Амбуланта Станишић- **1 (један) извршилац**
2. Амбуланта Дорослово - **1 (један) извршилац**

**Опис посла:**

Обавља све видове опште лекарског рада. Пружа медицинску помоћ и лечење, како у амбуланти, тако и у стану болесника. Пружа медицинску помоћ и одраслом становништву и деци. Обавља превентивни рад, куративни рад, мале хируршке интервенције, пружа хитну медицинску помоћ, рад на терену и здравствено-просветни рад. Обавља потребне административне послове као што су: испуњава упутнице за дијагностичке поступке и специјалистичке прегледе, упут у болницу и упут за лекарску и инвалидску комисију, а води и здравствени картон по прописима и евиденцију пријава о заразним болестима по закону. Врши надзор над радом медицинских сестара и по потреби даје инструкције. За свој рад непосредно одговара шефу амбуланте. Ради и све послове по налогу непосредног руководиоца.

 **УСЛОВИ:**

 Високо образовање:

* На интегрисаним академским студијама, по пропису који уређује високо образовање, почев од 10. септембра 2005. године
* На основним студијама у трајању од најмање пет година по пропису који је уређивао високо образовање до 10. септембра 2005. године
* Стручни испит
* Лиценца
* Најмање шест месеци радног искуства у звању доктора медицине

...............................................................................................................................................................................

**УСЛОВИ ЗА ЗАСНИВАЊЕ РАДНОГ ОДНОСА:** Поред општих услова за заснивање радног односа прописаних Законом о раду (''Сл. гласник РС'' број 24/2005, 61/2005, 54/2009, 32/2013, 75/2014, 13/2017 одлука УС, 113/17 и 95/18 аутентично тумачење), кандидат мора да испуњава и услове утврђене Правилником о организацији и систематизацији послова Дома здравља ''Др Ђорђе Лазић'' Сомбор, бр. 315/2019-1 од 09.08.2019. године, и следећим изменама и допунама Правилника о организацији и систематизацији послова Дома здравља ''Др Ђорђе Лазић'' Сомбор и то првим бр. 99/2020-1 од 07.03.2020. године, другим бр. 163/2020-1 од 17.07.2020. године, трећим бр. 341/2021-4 од 20.08.2021. године, четвртим бр. 530/2022-3 од 08.10.2022. године и петим бр. 813/2022-1 од 28.11.2022. године.

..............................................................................................................................................................................

**Кандидати су дужни да, уз пријаву на оглас, доставе следећу документацију:**

1. Оверену фотокопију дипломе или уверења о стеченом високом образовању (за радно место доктор медицине изабрани лекар);
2. Оверену фотокопију дипломе или уверења о стеченом средњем образовању (за радно место медицинска сестра-техничар у амбуланти);
3. Фотокопије сведочанстава за четири године образовања (за радно место медицинска сестра-техничар у амбуланти);
4. Оверену фотокопију уверења или потврде о положеном стручном испиту;

За радно место медицинска сестра-техничар у амбуланти,

Оверену фотокопију или оригинал

* + - лиценце или
		- решења о издавању лиценце или
		- уверења да су испуњени законски услови за издавање лиценце, и да је поступак издавања лиценце у току или
		- решења о обнављању лиценце

 За радно место доктор медицине у амбулатни

Оверену фотокопију или оригинал

* + - * лиценце или
			* решења о постојању услова за издавање лиценце или
			* решења о издавању лиценце или
			* решења о постојању услова за обнављање лиценце или
			* решења о обнављању лиценцу
1. Уверење да кандидат није осуђиван (уверење МУП-а), не старије од 6 месеци;
2. Уверење да се против кандидата не води кривични поступак (уверење основног и вишег суда), не старије од 6 месеци;
3. Фотокопију личне карте или очитану личну карту;
4. Уверење о држављанству или оверену фотокопију уверења о држављанству;
5. Извод из матичне књиге рођених или оверену фотокопију извода из матичне књиге рођених;
6. Извод из матичне књиге венчаних (ако је кандидат променио презиме) или оверену фотокопију извода из матичне књиге венчани;
7. Мишљење непосредног руководиоца/претпостављеног о раду кандидата – препорука (пожељно);
8. Доказ о радном искуству (уговор о раду, потврда послодавца...)

\*У случају да конкуришу лица која су страни држављани, потребно је доставити документацију која је у складу са Законом о запошљавању странаца\*

.................................................................................................................................................................................

Приликом заснивања радног односа изабрани кандидати су дужни да доставе лекарско уверење као доказ о здравственој способности за послове за које се заснива радни однос.

**РОК** за подношење пријава је **8 дана од дана објављивања огласа** на интернет страници Министарства здравља, на огласној табли Националне службе за запошљавање – Филијала Сомбор и на интернет страници Дома здравља ''Др Ђорђе Лазић'' Сомбор

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове Дома здравља „Др Ђорђе Лазић“ Сомбор.

**Пријаве доставити у затвореној коверти са назнаком:**

Пријава за заснивање радног односа за радно место:

1. **Медицинска сестра – техничар** у амбуланти уСлужби опште медицине са центром за превентивне услуге, Одељење опште медицине града са центром за превентивне услуге, **амбуланта Кнеза Милоша;**
2. **Медицинска сестра – техничар у амбуланти** уСлужби опште медицине са центром за превентивне услуге, Одељење опште медицине града са центром за превентивне услуге, **амбуланта Батинска;**
3. **Медицинска сестра – техничар у амбуланти** у Служби опште медицине са центром за превентивне услуге, Одељење опште медицине насељених места са центром за превентивне услуге **амбуланта Бачки Моноштор;**
4. **Медицинска сестра – техничар у амбуланти** у Служби опште медицине са центром за превентивне услуге, Одељење опште медицине насељених места са центром за превентивне услуге **амбуланта Чонопља;**
5. **Доктор медицине изабрани лекар** у Служби опште медицине са центром за превентивне услуге, Одељење опште медицине насељених места са центром за превентивне услуге, амбуланта **Станишић;**
6. **Доктор медицине изабрани лекар** у Служби опште медицине са центром за превентивне услуге, Одељење опште медицине насељених места са центром за превентивне услуге, амбуланта **Дорослово;**

**Пријаве доставити на адресу Дому здравља „Др Ђорђе Лазић“ Сомбор, ул. Мирна бр. 3, Сомбор или лично.**

 Неблаговремене и непотпуне пријаве се неће узети у разматрање.

Одлуку о пријему донеће директор Дома здравља ''Др Ђорђе Лазић'' Сомбор, **у року од 15 дана** од дана истека рока за подношење пријава и биће достављена свим кандидатима.

У Сомбору, 05.09.2025. године

 в.д. директора Дома здравља

 „Др Ђорђе Лазић“ Сомбор

 др Емеше Ури